gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8264, del 29-03-2018 (2018/3135)

ACORD de 23 de març de 2018, del Consell, d'autorització de l'expedient de rescabalament 15/2018 per obligacions contretes durant l'exercici 2017.
--------------------------------------------------------------------------------------------------------------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3135


Data del document
:   23-03-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 23 de març de 2018, del Consell, d'autorització de l'expedient de rescabalament 15/2018 per obligacions contretes durant l'exercici 2017. [2018/3135]  
Per a complir els fins que té encomanats, i atendre les obligacions contretes l'any 2017, la Vicepresidència i Conselleria d'Igualtat i Polítiques Inclusives ha tramitat diversos expedients de rescabalament.  
  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives, el Consell, prèvia deliberació, en la reunió de 23 de març de 2018,  
  
  
ACORDA  
  
Primer  
Autoritzar l'aprovació per la vicepresidenta i consellera d'Igualtat i Polítiques Inclusives de l'expedient de rescabalament per part de l'Administració per la prestació de serveis de teleassistència, en la quantia de 402.242,22 euros, IVA inclòs, pels següents serveis:  
  
  
Empresa Centre Imports (en euros)  
Servicios de Teleasistencia, SA Lot I - Províncies de Castelló i València 267.545,87 -  
Creu Roja Espanyola Lot II - Província d'Alacant 134.696,35 -  
Total 402.242,22 -  
  
  
  
Segon  
Autoritzar la imputació al pressupost corrent les obligacions contretes durant l'exercici 2017, per import de 200.813,02 euros (IVA inclòs), amb les esmentades entitats.  
  
València, 23 de març de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8319, del 18-06-2018 (2018/5940)

CORRECCIÓ d'errades de la Resolució de 18 de maig de 2018, de la Direcció General de Funció Pública, per la qual es convoca concurs general número 32/2018, per a la provisió de llocs de treball de naturalesa funcionarial d'administració especial del cos A2-02, superior de gestió en enginyeria tècnica en informàtica de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8319

Data del DOGV
:   18-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5940


Data del document
:   14-06-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

CORRECCIÓ d'errades de la Resolució de 18 de maig de 2018, de la Direcció General de Funció Pública, per la qual es convoca concurs general número 32/2018, per a la provisió de llocs de treball de naturalesa funcionarial d'administració especial del cos A2-02, superior de gestió en enginyeria tècnica en informàtica de l'Administració de la Generalitat. [2018/5940]  
  
En el Diari Oficial de la Generalitat Valenciana número 8306, de 30 de maig de 2018, s'ha publicat la Resolució de 18 de maig de 2018, de la Direcció General de Funció Pública, per la qual es convoca concurs general número 32/2018, per a la provisió de llocs de treball de naturalesa funcionarial d'administració especial del cos A2-02, superior de gestió en enginyeria tècnica en informàtica de l'Administració de la Generalitat. Després de la publicació s'ha advertit error en l'annex I, motiu pel qual es procedeix a detraure del concurs el lloc 11348 (analista programador en la Direcció Territorial d'Alacant de la Conselleria de Sanitat Universal i Salut Pública) per tindre titular.  
  
La present correcció d'errades no suposa l'obertura d'un nou termini de presentació de sol·licituds i l'esmentat lloc no serà tingut en compte en les sol·licituds presentades en que haja sigut inclòs.  
  
València, 14 de juny 2018.- La directora general de Funció Pública: Eva María Coscollá Grau.
Diari Oficial de la Generalitat Valenciana


Sumari del DOGV 8442, del 12-12-2018 (2018/11071)

Notificació de la sentència dictada en el procediment de mesures provisionals coetànies número 309/2018.
--------------------------------------------------------------------------------------------------------

### Dades del document

Número de DOGV
:   8442

Data del DOGV
:   12-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11938


Organisme emissor
:   Jutjat de Primera Instància i Instrucció Número 5 de Llíria

Tipus de document
:   Edicte

Notificació de la sentència dictada en el procediment de mesures provisionals coetànies número 309/2018. [2018/11527]  
Procediment: família. Peça de mesures provisionals coetànies número 309/2018.  
Demandant: Lucía Gallardo Gracia.  
Procuradora: María Teresa Fabra Miró.  
Demandats: Juan Carlos Domínguez Mengual i Ministeri Fiscal.  
  
Inmaculada Biosca Muñoz, lletrada de l'Administració de justícia del Jutjat de Primera Instància i Instrucció número 5 de Llíria, fa saber que en aquest tribunal se segueixen actuacions de peça mesures provisionals seguides a instàncies de Lucía Gallardo Gracia contra Juan Carlos Domínguez Mengual; s'ha dictat una interlocutòria que estima parcialment la demanda interposada, el text del qual està a disposició de la part demandada en aquest jutjat. Contra la dita resolució no es pot interposar cap recurs.  
I atés que el demandat es troba en parador desconegut, expedisc aquest edicte a fi que li valga de notificació de forma deguda.  
  
Llíria, 26 de novembre de 2018.- La lletrada de l'Administració de justícia: Inmaculada Biosca Muñoz.
Diari Oficial de la Generalitat Valenciana


Sumari del DOGV 8305, del 29-05-2018 (2018/5192)

Informació pública del tràmit d'audiència del procediment de declaració de zona de gran afluència turística en el municipi d'Agost.
-----------------------------------------------------------------------------------------------------------------------------------

### Dades del document

Número de DOGV
:   8305

Data del DOGV
:   29-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/5192


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del tràmit d'audiència del procediment de declaració de zona de gran afluència turística en el municipi d'Agost. [2018/5192]  
A fi de donar publicitat al procediment pel qual s'efectua la declaració de zona de gran afluència turística al municipi d'Agost (expedient ZGAT núm. 1/2018), s'obri un període d'audiència pública durant un termini de 10 dies comptats a partir de l'endemà de la publicació d'aquest anunci en el Diari Oficial de la Generalitat Valenciana, que es tramita de conformitat amb el que s'estableix en els articles 21 i 21 bis de la Llei 3/2011, de 23 de març, de comerç de la Comunitat Valenciana (modificació d'01.03.2016), per aplicació de la disposició transitòria tercera de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat (DOGV 8202, 30.12.2017).  
L'expedient pot consultar-se en les dependències de la Direcció General de Comerç i Consum, en la ciutat administrativa 9 d'Octubre, carrer de la Democràcia, 77, torre 2, així com en el Servei Territorial de Comerç i Consum d'Alacant, Churruca, 29, 5a planta, 03032 Alacant, en horari de matí de 09.00 a 14.00 hores, de dilluns a divendres.  
  
Les al·legacions o suggeriments aniran dirigides a la Direcció General de Comerç i Consum, i s'hauran d'entregar per escrit, fent constar el nom, cognoms, DNI/NIF i domicili o bé adreça electrònica de l'interessat, si aqueix és el mitjà triat als efectes de comunicacions. Podran ser presentades en els llocs indicats en el paràgraf anterior i en qualsevol dels previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.   
  
  
València, 24 de maig de 2018.- El subdirector general de Comerç i Consum: Adel Francés Asins.
Diari Oficial de la Generalitat Valenciana


Sumari del DOGV 8275, del 17-04-2018 (2018/3075)

Notificació de la sentència dictada en el procediment de divorci contenciós número 146/2017.
--------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3075


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 146/2017. [2018/3075]  
Procediment: família, divorci contenciós número 146/2017.  
Lletrat de l'Administració de justícia: Jesús Larrosa Abellán  
Part demandant: Diego de Iulii  
Part demandada: Dura Gabriela Cordova Sánchez  
En el judici a què es fa referència s??ha dictat la resolució que té el text que, literalment, és com segueix:  
  
«Dispositiva  
Estime la demanda interposada i declare dissolt per divorci el matrimoni constituït per Diego de Iulii i Dura Gabriela Cordova Sánchez, el 16 de juliol de 2008, amb els efectes legals inherents a la dita declaració, queda dissolt el règim econòmic matrimonial i revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
  
No s'aprecien motius per a imposar les costes processals a cap dels litigants.  
Una vegada siga ferm el pronunciament de divorci conjugal, remeteu-ne testimoniatge de la sentència al Registre Civil corresponent al lloc del matrimoni perquè es realitze l'oportuna anotació marginal.»  
  
Notifiqueu aquesta resolució a les parts i feu-los saber que és susceptible de ser recorreguda en apel·lació, dins dels 20 dies hàbils següents a la seua notificació per a la seua resolució per l'Audiència Provincial d'Alacant.  
Publicació. L'anterior resolució ha sigut donada, llegida i publicada per la jutgessa que la subscriu, mentre celebrava audiència pública en el dia de la seua data, davant del lletrat de l'Administració de justícia. En done fe.  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha acordat publicar aquest edicte en el DOGV per a portar a efecte la diligència de notificació.  
  
  
Elx, 26 de març de 2018.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 8361, del 14-08-2018 (2018/7921)

Informació pública de la segona versió preliminar del pla general estructural.
------------------------------------------------------------------------------

### Dades del document

Número de DOGV
:   8361

Data del DOGV
:   14-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7921


Data del document
:   08-08-2018

Organisme emissor
:   Ajuntament d'Altea

Tipus de document
:   Anunci

Descriptors 

:   * Altea
    * administració local
    * pla d'urbanisme

Informació pública de la segona versió preliminar del pla general estructural. [2018/7921]  
El Ple de l'Ajuntament d'Altea, per majoria absoluta i en sessió celebrada amb caràcter extraordinari el dia 8 d'agost de 2018, va adoptar entre altres els següents acords:  
«Primer. Resoldre les al·legacions formulades a la versió preliminar del pla general estructural, estimant-les, parcialment o totalment, o desestimant-les, d'acord amb l'informe que antecedeix.  
Segon. Introduir en la documentació de la versió preliminar del pla general, i en la de l'estudi ambiental i territorial estratègic, així com en els estudis exigits per la legislació sectorial, els canvis derivats dels informes sectorials i l'estimació d'al·legacions.  
  
Tercer. Comunicar a les persones interessades el resultat de les seues respectives al·legacions.  
Quart. Publicar anunci d'informació pública en el Diari Oficial de la Generalitat Valenciana, donant un termini d'audiència de 45 dies, durant el qual s'admetran, per al seu examen i consideració, noves al·legacions referides als canvis proposats. L'anunci es publicarà també en un mitjà de premsa escrita de gran difusió. Els dits anuncis indicaran l'adreça electrònica on poden consultar-se els documents, així com els informes i al·legacions que sustenten la modificació que se sotmet a informació pública.»  
Durant el període indicat, qualsevol persona interessada podrà consultar l'Expedient en el Servei d'Urbanisme de l'Ajuntament d'Altea, en horari de 09.00 a 14.00 hores, així com en la pàgina web de l'Ajuntament d'Altea (http://altea.es/es/urbanismo/noticias) i presentar al·legacions i suggeriments referits als canvis proposats.  
Cosa que es fa pública, per a general coneixement.  
  
Altea, 8 d'agost 2018.- L'alcalde: Jaume Llinares Cortés.
Diari Oficial de la Generalitat Valenciana


Sumari del DOGV 8254, del 14-03-2018 (2018/2671)

Notificació de la sentència dictada en el procediment de divorci contenciós número 1383/2016.
---------------------------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2671


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el procediment de divorci contenciós número 1383/2016. [2018/2671]  
En el judici divorci contenciós número 1383/16, s'ha dictat la resolució que literalment és com segueix:  
Sentència núm. 242/17  
  
«Gandia, 10 d'octubre de 2017.  
Joaquín Femenía Torres, jutge del Jutjat número 4 de Gandia, he vist les actuacions 1383/16 sobre divorci, promogudes per la procuradora Yolanda Benimeli Soria, en nom i representació de Domingo José Mayans Martínez, assistida per la lletrada Alicia Montaner Sanz, contra Jessica Mendoza Arancibia, declarada en rebel·lia.  
Vistos els preceptes legals esmentats i tots els altres que hi són aplicables de manera general i pertinent.  
Dispositiva  
Estime la pretensió de divorci instada per la procuradora Yolanda Benimeli Soria en nom i representació de Domingo José Mayans Martínez, assistida per la lletrada Alicia Montaner Sanz, contra Jessica Mendoza Arancibia, declarada en rebel·lia he de declarar i declare dissolt per divorci el matrimoni format per les parts ressenyades, amb tots els efectes legals inherents a aquesta declaració.   
No és procedent la imposició expressa de les costes processals produïdes a cap de les parts.   
Comuniqueu aquesta sentència, una vegada siga ferma, a les oficines del registre civil en què conste la inscripció de matrimoni dels subjectes del plet.  
Contra aquesta sentència, pot interposar-se recurs d'apel·lació.  
Aquesta és la meua sentència que, definitivament jutjant en primera instància, pronuncie, mane i firme.»  
  
Publicació. La sentència anterior va ser llegida i publicada pel jutge Joaquín Femenía Torres, mentre celebrava audiència pública en el dia de la seua data. En done fe.  
Atés que es desconeix el domicili o la residència actuals de la part demandada, per resolució de hui, de conformitat amb el que disposen els articles 156.4 i 164 de la Llei d'enjudiciament civil (LEC), s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació a la demandada, Jessica Mendoza Arancibia.  
  
Gandia, 17 d'octubre de 2017.- La lletrada de l'Administració de Justícia: Silvia Lacueva Subirats.
Diari Oficial de la Generalitat Valenciana


Sumari del DOGV 8203, del 02-01-2018 (2017/11575)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a allotjament turístic rural, hotel integrat en la naturalesa, al terme municipal de Cabanes. Expedient 2017/0243.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8203

Data del DOGV
:   02-01-2018

Secció del DOGV
:   V. ANUNCIS - C) ALTRES ASSUMPTES

Número del document
:   2017/11292


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a allotjament turístic rural, hotel integrat en la naturalesa, al terme municipal de Cabanes. Expedient 2017/0243. [2017/11280]  
Pilar Franco de Sarabia Rosado, en representació de l'associació Ayurveda, Salud, Educación y Consciencia, ha sol·licitat declaració d'interès comunitari per a una atribució d'ús i aprofitament en sòl no urbanitzable, relativa a un allotjament turístic rural, hotel integrat en la naturalesa (expedient 2017/0243), al terme municipal de Cabanes, ubicada en les parcel·les de referència cadastral 68441L186564405600NX, 00020Z213113327372LJ y 40765A957585952376SY.  
  
De conformitat amb allò que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, una vegada admesa a tràmit la sol·licitud, s'obri la informació pública durant el termini de 20 dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, en què les persones interessades poden consultar l'expedient de declaració d'interès comunitari, l'estudi d'integració paisatgística, i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, av. del Mar, núm. 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 1 de desembre de 2017.- El cap del Servei Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 8252, del 12-03-2018 (2018/2537)

CORRECCIÓ d'errades de les resolucions de 21 de febrer de 2018, de la Sotssecretaria, per les quals es convoca la constitució de les borses de treball específiques per a substitucions temporals, en llocs de treball de l'escala C2-05-01, auxiliars d'infermeria, del cos C2-05, a les províncies d'Alacant, Castelló i València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8252

Data del DOGV
:   12-03-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/2537


Data del document
:   02-03-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * concurs administratiu

CORRECCIÓ d'errades de les resolucions de 21 de febrer de 2018, de la Sotssecretaria, per les quals es convoca la constitució de les borses de treball específiques per a substitucions temporals, en llocs de treball de l'escala C2-05-01, auxiliars d'infermeria, del cos C2-05, a les províncies d'Alacant, Castelló i València. [2018/2537]  
  
En el Diari Oficial de la Generalitat Valenciana, número 8246, de 2 de març de 2018, s'han publicat les resolucions abans esmentades.  
Atés que s'ha detectat una errada material en la publicació, es procedeix a la rectificació:  
En el resolc primer, apartat tercer,  
On diu:  
«3. Les substitucions es realitzaran en les residències per a persones majors dependents.  
Les funcions que s'exerciran són les inherents al lloc, entre altres:  
  
Auxiliars d'infermeria: atendre les necessitats personals i d'higiene del pacient/usuari i atendre els requeriments sanitaris que necessite, sota la supervisió dels responsables d'infermeria i dels metges, com ara la distribució de la medicació i control de la temperatura, seguiment de dietes, etc. Realitzar tasques de vigilància i control en les instal·lacions del centre, i qualsevol altra de caràcter anàleg que se'ls encomane»;  
  
  
Ha de dir:  
«3. Les substitucions es realitzaran en les residències per a persones majors dependents.  
Les funcions que s'exerciran són les inherents al lloc, entre altres:  
  
Auxiliars d'infermeria: atendre les necessitats personals i d'higiene del pacient/usuari i atendre els requeriments sanitaris que necessite, sota la supervisió dels responsables d'infermeria i dels metges, com ara la distribució de la medicació i control de la temperatura, seguiment de dietes, etc. i qualsevol altra de caràcter anàleg que se'ls encomane».  
  
  
València, 2 de març de 2018.- El sotssecretari, p. d. (R 03.10.2017; DOGV 8146, 10.10.2017): Francesc Gamero Lluna.